section_heading: Davanje avala
paragraph_text: Aval se daje na mjenici ili na alonžu i potpisuje ga avalist. Aval se izražava riječima "per aval", "kao jamac",kao poruk" ili ma kojim drugim izrazom koji to isto znači.Za davanje avala dovoljan je potpis na licu mjenice, osim ako je u pitanju potpis trasata ili trasanta. Iz avala treba biti vidljivo za koga je dan. Ako se to ne vidi, vrijedi kao da je dan za trasanta.